Държавен вестник, бр. 54, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  54
Г л а в а  ч е т в ъ р т а
ПЛАН ЗА ПОГАСЯВАНЕ НА ЗАДЪЛЖЕ­
НИЯТА НА ДЛЪЖНИКА
Раздел I
План за погасяване
Предназначение на плана
Чл. 53. С план за погасяване може да се 
предвиди отсрочване или разсрочване на 
плащанията за срок до три години, частично 
или цялостно опрощаване на задълженията 
и извършването на други действия и сделки 
с имуществото на длъжника, насочени към 
удовлетворяване на кредиторите на несъсто­
ятелността.
Предлагане на план
Чл. 54.  (1) Длъжникът предлага план за 
погасяване като приложение към молбата за 
откриване на производството по несъстоятел­
ност. Право да предложи план има и синдикът 
със съгласие на длъжника. 
(2) План за погасяване може да бъде пред­
ложен в едномесечен срок от обявяване на 
решението на съда за одобряване на списъка 
на приетите вземания. В същия срок длъж­
никът може да актуализира първоначално 
предложения план.
(3) Разходите по изготвянето на плана са 
за сметка на масата на несъстоятелността.
Съдържание на плана 
Чл. 55. (1) Планът за погасяване съдържа: 
1. размера и степента на удовлетворяване 
на вземанията, възникнали преди открива­
не на производството по несъстоятелност и 
включени в одобрения от съда списък, начина 
и времето за плащане, както и гаранции за 
изпълнение на тези вземания и на оспорените 
неприети вземания; 
2. необходимите действия и сделки за осъ­
ществяването на плана. 
(2) Когато планът предвижда продажба 
на цялото или на част от секвестируемото 
имущество на длъжника, към него се прилага 
проект на договор, подписан от купувача.
(3) Предвидените в плана суми за оспоре­
ните вземания се смятат заделени до влизане 
в сила на решението по чл. 48, ал. 5. При 
оспорване само на обезпечението вземането 
се третира в плана като необезпечено, но се 
заделя сума, която кредиторът би получил 
за обезпечено вземане, като плащането на 
сумите е в зависимост от решението по спора 
за вземането или обезпечението. При утвър­
ждаване на плана за погасяване с влязло в 
сила решение производството по чл. 48 не се 
прекратява.
Допускане на плана 
Чл. 56. (1) Ако планът отговаря на изисква­
нията по чл. 53, 54 и 55, съдът го допуска до 
разглеждане от събранието на кредиторите и 
определя датата за провеждане на събранието 
в едномесечен срок. Съдът се произнася в 
7-дневен срок от изтичането на срока за пред­
лагане на плана с определение, постановено 
в закрито заседание. 
(2) Съдът указва на предложителя да отстра­
ни нередовностите в 14-дневен срок, в случай 
че планът не отговаря на изискванията по 
чл. 53, 54 и 55. Съобщението до предложителя 
се извършва чрез обявяване в Регистъра по 
несъстоятелност. 
(3) Определението на районния съд за 
недопускане на плана може да се обжалва 
от предложителя в 14-дневен срок от обявя­
ването му в Регистъра по несъстоятелност, 
като препис от частната жалба не се връчва. 
Покана за събрание на кредиторите
Чл. 57. Съдът изпраща съобщение за до­
пускане на плана и покана за събранието 
на кредиторите за обявяване в Регистъра 
по несъстоятелност. Длъжникът, синдикът 
и кредиторите се смятат за призовани за 
събранието с обявяването на съобщението. 
Раздел II
Приемане на плана от кредиторите
Гласуване 
Чл. 58. (1) Право да гласува по плана има 
само кредитор, чието вземане е прието или 
му е предоставено право на глас. 
(2) Кредитор може да гласува и без да при­
съства на събранието чрез писмено изявление 
с нотариална заверка на подписа. 
(3) Планът се приема с решение на съб­
ранието на кредиторите, ако за него са гла­
сували кредиторите, притежаващи повече 
от половината от общия размер на приетите 
вземания, и тези, за които е предоставено 
право на глас независимо от реда, по който 
се удовлетворяват. 
(4) Събранието на кредиторите може да 
реши, че синдикът ще осъществява контрол 
върху дейността на длъжника във връзка с 
изпълнението на неговите задължения по 
приетия план. 
(5) Приемането на плана се обявява в 
Регистъра по несъстоятелност. 
Възражения срещу плана 
Чл. 59. Възражение срещу приетия план 
може да бъде направено пред съда по несъс­
тоятелността в 7-дневен срок от датата на 
гласуването. Възражение може да се подаде 
и от кредитор със спорно вземане, за което е 
налице висящо производство по чл. 48. 
Раздел III
Утвърждаване на плана от съда
Условия за утвърждаване на плана
Чл. 60. Съдът утвърждава плана, ако: 
1. са спазени изискванията на закона за 
приемането на плана;